**TIETOSUOJA HUMPPILAN SEURAKUNNASSA** (Tietosuojasivuston malli 20.9.2018)

Hyväksytty kirkkoneuvostossa 26.04.2024

**Taustaa**

Humppilan seurakunnassa pidämme henkilötietojen oikeaoppista käsittelyä eli tietosuojaa tärkeänä. Sitoudumme kunnioittamaan ja toteuttamaan asianmukaista tietosuojaa. Noudatamme tietosuojalainsäädäntöä ja sitä koskevia suosituksia.

Sovellamme tämän asiakirjan tietosuojaperiaatteita seurakunnan kaikissa toiminnoissa, joissa käsitellään henkilötietoja. Noudatamme Suomen evankelis-luterilaisen kirkon tietoturvapolitiikkaa ja tietoturvamääräyksiä. Seurakuntamme omissa ja it-alueemme ohjeissa täsmennetään, miten toteutamme tietosuojaa ja tietoturvaa koskevia periaatteita käytännössä.

**Tarkoitus**

Asetamme korkeat ja yhtenäiset tavoitteet tietosuojan toteutumiselle seurakunnassa. Varmistamme ohjeillamme ja käytänteillämme, että rekisteröidyt henkilöt voivat luottaa siihen, että heidän yksityisyyttään kunnioitetaan ja turvataan. Tavoitteenamme on säilyttää myönteisyys ja luottamuksellisuus seurakunnallisessa toiminnassa sekä vähentää tietosuojaan liittyviä riskejä.

**Yleiset periaatteet**

Käsittelemme henkilötietoja asianmukaisesti ja käytämme niitä vain sellaisessa tarkoituksessa, joka on perusteltua seurakunnan toiminnan kannalta. Rajoitamme käsittelyn siihen, mikä on tarpeellista käyttötarkoituksen mukaan, kuten jäsensuhteen hoitamiseen tai seurakunnan toimintaan osallistumiseen. Käsittelemme tietoja selkeästi määritellyn lainmukaisen oikeusperusteen nojalla.

Huolehdimme siitä, että kaikki työntekijät, vapaaehtoistyöntekijät, luottamushenkilöt ja muut käsittelyyn osallistuvat henkilöt ovat tietoisia tietosuojaa koskevista velvollisuuksistaan. Heitä sitoo lakisääteinen tai erikseen kirjallisesti sovittu salassapitovelvollisuus.

Luovutamme henkilötietoja kolmansille osapuolille vain, jos laki siihen velvoittaa tai jos luovutukseen on henkilön suostumus taikka muu oikeusperuste.

Arvioimme henkilötietojen käsittelyn vaikutukset ja riskit henkilön oikeuksien kannalta ennen käsittelyn aloittamista. Sisällytämme tietosuojan kaikkiin käsittelytoimintoihin. Dokumentoimme henkilötietojen käsittelytoiminnot asianmukaisesti ja tarkastelemme dokumentaatiota säännöllisesti.

Varmistamme, että yhteistyökumppanit ja alihankkijat ovat sitoutuneita tietosuojaperiaatteisiimme. Huolehdimme asianmukaisten ohjeiden antamisesta henkilötietojen käsittelijälle.

Säilytämme henkilötietoja vain sen ajan kuin laissa on vaadittu tai käsittelyn tarkoitus edellyttää. Kun emme enää tarvitse henkilötietoja, poistamme tai anonymisoimme ne. Tietojen säilytysajat määrittelemme arkistonmuodostussuunnitelmassamme.

**Rekisteröidyn oikeudet**

Huolehdimme rekisteröidyn oikeuksista. Toimimme henkilötietojen käsittelyssä läpinäkyvästi siten, että rekisteröidyt ovat tietoisia, mitä tietoja ja missä tarkoituksessa käsittelemme.

Rekisteröidyllä on oikeus pyytää pääsy häntä itseään koskeviin henkilötietoihin sekä oikeus pyytää kyseisten tietojen oikaisemista tai poistamista taikka käsittelyn rajoittamista ja vastustaa käsittelyä. Rekisteröidyllä voi olla oikeus siirtää tiedot järjestelmästä toiseen. Rekisteröidyn oikeuksien käyttö voi olla rajoitettua silloin, kun käsittelemme tietoja esimerkiksi lakisääteisen tehtävän perusteella.

Rekisteröidyllä on oikeus peruuttaa henkilötietojen käsittelyä koskeva suostumus, jos se on käsittelyn oikeusperusteena.

Rekisteröidyllä on oikeus tehdä valitus valvontaviranomaiselle.

**Tietoturva**

Toteutamme sopivilla teknisillä ja organisatorisilla keinoilla tietojen luottamuksellisuuden, eheyden ja pääsyn henkilötietoihin ottaen huomioon henkilöiden oikeuksille ja vapauksille henkilötietojen käsittelystä aiheutuvat riskit.

Jos henkilön tietosuoja vaarantuu, käsittelemme tilanteen asianmukaisella tavalla ja tiedotamme asianosaisia laissa asetettujen vaatimusten mukaisesti. Teemme kaikki toimenpiteet, jotka ovat tarpeen henkilöille kohdistuvien haitallisten vaikutusten lieventämiseksi tietoturvaloukkaustilanteessa.

**Roolit ja vastuut**

Kirkkoneuvosto on hyväksynyt tämän asiakirjan ja sitoutunut siihen. Esimiehet varmistavat, että kaikki heidän alaisensa ovat tietoisia tämän tietosuoja-asiakirjan sisällöstä ja noudattavat sitä. Jokainen työntekijä, vapaaehtoistyöntekijä ja luottamushenkilö on velvollinen ottamaan omassa toiminnassaan huomioon tietosuojaan liittyvät ohjeistukset ja asianmukaiset menettelytavat.

Kirkkoneuvosto nimeää tietosuojatyöryhmän, joka kehittää ja turvaa tietosuojan toimeenpanoa ohjeistamalla ja neuvomalla tietosuojaan liittyvistä velvoitteista ja valvomalla tietosuojaa koskevan lainsäädännön noudattamista. Kirkkoneuvosto nimittää tietosuojavastaavan hoitamaan tietosuoja-asetuksen mukaisia tehtäviä. Tietosuojatyöryhmä ja tietosuojavastaava raportoivat tietosuojan tilasta kirkkoneuvostolle.

*Malliteksti Kangasalan seurakunnalta*

*Oikeusperusteita ja niiden mahdollista olemassaoloa kannattaa arvioida seuraavassa järjestyksessä.*

*Lakisääteinen velvoite*

*Seurakunnilla on lakisääteisiä velvoitteita, joiden noudattamiseksi on välttämätöntä kerätä henkilötietoja. Tällainen velvoite on esimerkiksi kirkon yhteisen jäsenrekisterin ja hautarekisterin ylläpitäminen. Henkilötietoja saa kerätä vain siinä laajuudessa kuin se on tarpeen lakisääteisen velvoitteen toteuttamiseksi. Laissa voidaan säätää henkilötietojen käsittelyn tarkemmista vaatimuksista. Tietosuojalainsäädännön lisäksi on tunnettava henkilötietojen käsittelyyn liittyvät erityislainsäädännön vaatimukset, kuten kirkkolain säännökset tai se, mitä on sanottu laissa uskontokuntien jäsenrekistereistä.*

*Yleinen etu ja julkinen valta*

*Henkilötietoja saa käsitellä yleistä etua koskevan tehtävän suorittamiseksi tai rekisterinpitäjälle kuuluvan julkisen vallan käyttämiseksi. Tämän oikeusperus-teen sisältöä on täsmennetty kansallisessa tietosuojalaissa.*

*Sopimus*

*Henkilötietoja saa käsitellä, jos käsittely on tarpeen rekisteröidyn kanssa tehdyn sopimuksen täytäntöön panemiseksi tai sopimuksen tekemistä edeltävien toimenpiteiden toteuttamiseksi rekisteröidyn puolesta. Sopimuksen tekemisen yhteydessä on yleensä oikeus kerätä myös henkilötunnus sopimukseen perustuvien saatavien perinnän varalta.*

*Elintärkeä etu*

*Henkilötietoja saa käsitellä silloin, kun se on tarpeen ihmisen elintärkeän edun suojelemiseksi. Elintärkeä etu voi olla esimerkiksi fyysisen koskemattomuuden tai hengen uhka.*

*Oikeutettu etu*

*Rekisterinpitäjällä voi olla oikeutettu etu käsitellä rekisteröidyn henkilötietoja esimerkiksi silloin, kun rekisteröidyn ja rekisterinpitäjän välillä on merkityksellinen ja asianmukainen suhde, kuten jäsenyys, asiakkuus- tai palvelussuhde.*

*Oikeutettu etu käsittelyperusteena edellyttää erityisen tarkkaa rekisteröidyn etujen ja oikeuksien huomioimista. Rekisterinpitäjän on arvioitava tietosuojavaltuutetun toimiston sivuilla olevalla kuusikohtaisella tasapainotestillä, voiko oikeutettua etua käyttää henkilötietojen käsittelyperusteena.*

*Rekisterinpitäjän oikeutettu etu.*

*Suostumus*

*Henkilötietoja saa käsitellä, jos rekisteröity on antanut suostumuksensa henkilötietojen käsittelyyn tiettyä käyttötarkoitusta varten. Suostumus on annettava vapaaehtoisesti, selkeästi ja siten, että suostumuksen olemassaolo voidaan osoittaa. Pääsääntöisesti suostumus tulee antaa kirjallisesti tai sähköisessä muodossa. Suostumuksesta tulee käydä ilmi yksilöity ja yksiselitteinen tahdonilmaisu, eli minkä henkilötietojen käsittelyyn on suostuttu ja mihin käyttötarkoitukseen suostumus on annettu.*

* [Tietosuojaselosteet - Sakasti](https://sakasti.fi/hallinto-ja-talous/tietosuoja/keskeiset-kasitteet/tietosuojaselosteet/) –sivulta löytyy sekä Diakoniatyöhön ja Hautaustoimeen liittyvät valmiit tietosuojaselostemallipohjat. Suosittelen niiden käyttöönottamista korvaamaan nykyiset diakonia- ja hautaustoimeen ja haudanhoitosopimuksiin liittyvät tietosuojaselosteet.

* Tietosuojavastaavan yhteystiedot ja päivitetyt Tietosuojavaltuutetun toimiston yhteystiedot ovat:

Tietosuojavaltuutetun toimisto

Lintulahdenkuja 4, 00530 Helsinki

PL 800, 00531 Helsinki

tietosuoja(at)om.fi

029 566 6700

Tietosuojavastaavayhteystietoina voi käyttää:

Mika Akkanen, puh. 050 44 11 567, tietosuojavastaava.tampere@evl.fi

* Teams-Tietosuoja – Humppila –tiedostoihin on kopioitu Työelämän tietosuojan käsikirja, jonka Tietosuojavaltuutetun toimisto on julkaissut.

* Kopioitu Tietosuojaselosteet-kansioon myös mallipohja ”Seloste käsittelytoimista”, joka tulisi olla täytettynä seurakunnan tiedoilla. Tämä seloste on tarkoitettu rekisterinpitäjän omaan käyttöön, ja se on annettava pyydettäessä tietosuojavaltuutetun käyttöön. Tämä seloste on EU:n yleisen tietosuoja-asetuksen 30 artiklan vaatimuksen täyttämisen mukainen ja yhdessä tietosuojaselosteiden muodostaa selosteen käsittelytoimista, joita kirkkoneuvoston hyväksymä tietosuojapolitiikka täydentää. Kysymys on siis kokonaisuudesta.

* Toiminnoittain puuttuu tietosuojaselosteet, käykää työntekijöiden läpi toimintoihin liittyviä henkilötietorekistereitä ja tehkää tietosuojaselosteet, esimerkkejä voi katsoa lähiseurakuntien nettisivuilta.

Esimerkkejä oikeusperusteista:

* oikeusperusteena luottamushenkilöiden kanssa voi pitää: TSA 6.1.f. Oikeutettu etu; rekisterinpitäjän toimielimissä luottamushenkilönä toimiminen

* seurakunnan manuaaliset kirkonkirjat, oikeusperuste: TSA 6.1.c. Lakisääteinen velvoite; laki uskontokuntien jäsenrekisteristä, kirkkolaki 16 luku

* vapaaehtoistyö: oikeusperuste: TSA 6.1.f. Oikeutettu etu; rekisterinpitäjän toimintaan osallistuminen vapaaehtoistyöntekijänä; TSA 6.1.a. Rekisteröity on antanut nimenomaisen suostumuksensa henkilötietojensa käsittelyyn; TSA 9.2.a. Nimenomainen suostumus

* rippikoulutyö: oikeusperuste: TSA 6.1.f. Oikeutettu etu; toimintaan osallistuminen. TSA 9.2.a. Nimenomainen suostumus, jos osallistujan turvallisuudesta huolehtiminen edellyttää terveystietojen käsittelyä

* diakonityö: oikeusperuste: TSA 6.1.f. Oikeutettu etu; asiakassuhde; TSA 9.2.h. Terveys- tai sosiaalihuollollinen hoito, jos asiakassuhteessa käsitellään terveystietoja

* haudanhoitopalvelut: oikeusperuste: TSA 6.1.b. Sopimuksen täytäntöön paneminen